ddrg/super_eurlex huggingface dataset:
KIRJALLINEN KYSYMYS P-2531/00 esittäjä(t): Rosa Miguélez Ramos (PSE) komissiolle. Yhteisön Condadossa (Pontevedra, Espanja) yhteisrahoittamat hankkeet.



Virallinen lehti nro 187 E , 03/07/2001 s. 0003 - 0003



KIRJALLINEN KYSYMYS P-2531/00 esittäjä(t): Rosa Miguélez Ramos (PSE) komissiolle (25. heinäkuuta 2000) Aihe: Yhteisön Condadossa (Pontevedra, Espanja) yhteisrahoittamat hankkeet Condadon kuntaliitto johon kuuluvat Ponteareasin, Salvaterran, Salcedan ja Mondarizin kunnat Espanjan maatalousministeriö ja Galician aluehallitus allekirjoittivat 4. elokuuta 1997 sopimuksen, jonka mukaan kuntaliitolle osoitettaisiin 500 miljoonaa pesetaa yhteisön yhteisrahoittamasta PRODER-ohjelmasta (maaseutualueiden kehittämistä ja taloudellista monipuolistamista koskeva operatiivinen ohjelma) erinäisten hankkeiden toteuttamiseksi vuosina 19971999. Sopimuksessa määrättiin lukuisista maaseudun kulttuuriperinnön arvostuksen lisäämistä, maaseutumatkailua ja pienyrityksiä koskevista hankkeista, muun muassa Pazo de Picoñan kunnostaminen Salcedassa ja Casa del Conden Salvaterrassa, Vilasobroson linnan ympäristön kehittäminen, linnakkeen (castro) rakentaminen maaseutumatkailun majoitustarpeisiin, viinimuseon perustaminen Doña Urracan kellareihin Salvaterran linnassa, arkeologisen keskuksen perustaminen Castro de Troñaan Ponteareasissa sekä golfkentän rakentaminen Píasiin. Demokratia edellyttää avoimuutta ja tiedottamista kansalaisille, ja toisinaan Euroopan unioni joutuu paikkaamaan puutteita tiettyjen paikallisten hallintoelinten tiedotuksessa, kun ne salaavat seikkoja asukkailta. Salailu on vastoin rakennerahastoasetusten säännöksiä tietojen julkisuudesta. Voisiko komissio ilmoittaa kaikki ne Condadossa, Pontevedran provinssissa toteutetut hankkeet, joiden rahoitukseen Euroopan yhteisö on vuosina 19941999 osallistunut? Mikä on ollut yhteisön rahoitusosuus näissä hankkeissa? Paljonko rahoitusta näille hankkeille on yhteensä annettu? Onko kaikki hankkeet, joille on haettu yhteisön rahoitusta, saatettu päätökseen? Jos näin ei ole, onko niitä mahdollista jatkaa, jotta ne voidaan viedä loppuun? Mihin asti jatkoaikaa voitaisiin myöntää? Romano Prodin komission puolesta antama täydentävä vastaus (19. huhtikuuta 2001) Taulukoita sisältävän vastauksen pituuden vuoksi komissio lähettää vastauksen suoraan arvoisille jäsenille ja parlamentin pääsihteeristölle.
KIRJALLINEN KYSYMYS E-3192/00

esittäjä(t): James Nicholson (PPE-DE) neuvostolle

(16. lokakuuta 2000)

Aihe: Intian ja Pakistanin uskonnolliset vähemmistöt

Voiko komissio kertoa Intian ja Pakistanin hallituksille esitetyistä toistuvista vetoomuksista uskonnollisten vähemmistöjen suojelemiseksi? Onko komissio tyytyväinen siihen, että Pakistanin hallitus on kunnioittanut aiempia sitoumuksia ja että Intian hallitus on kiinnittänyt huomiota Euroopan parlamentin 11. helmikuuta 2000 antamaan päätöslauselmaan?

Vastaus

(12. helmikuuta 2001)

Intian viranomaisten kanssa käytävän poliittisen vuoropuhelun yhteydessä järjestetyissä tapaamisissa, joihin ovat osallistuneet nykyisen puheenjohtajavaltion lisäksi edellinen ja seuraava puheenjohtajavaltio eli ns. troikka, ja erityisesti viimeisissä korkeiden viranomaisten ja ministerien tapaamisissa (joulukuussa 1999 Helsingissä, toukokuussa 2000 New Delhissä ja kesäkuussa 2000 Lissabonissa) EU:n edustajat ovat korostaneet, että unioni on huolestunut ihmisoikeuksiin liittyvistä kysymyksistä ja erityisesti toistuvista, uskonnollisiin vähemmistöihin kohdistuvista hyökkäyksistä Intiassa. Johtavien virkamiesten troikka otti kysymyksen esille Intian osapuolen kanssa myös Pariisissa 6. marraskuuta 2000 järjestetyssä kokouksessa. Unionin diplomaattiedustustot Delhissä ovat ennenkin käsitelleet aihetta intialaisten neuvottelukumppaniensa kanssa ja jatkavat ponnistelujaan, kunnes tilanne Intiassa voidaan katsoa tyydyttäväksi.

Unionin ja Pakistanin poliittisen vuoropuhelun yhteydessä järjestettävät säännölliset kokoukset on keskeytetty viime vuonna tapahtuneen sotilasvallankaappauksen johdosta. Uskonnollisten vähemmistöjen suojelu otettiin kuitenkin esille Pakistanin hallinnon ja hallituksen korkean tason edustajien kanssa ad hoc -troikan käydessä maassa marraskuussa 1999. Seuraavan ad hoc -troikan on tarkoitus jatkaa asian käsittelyä marraskuun 2000 loppupuolella. Myös Islamabadissa toimivien lähetystöjen päälliköt aikovat edelleen keskustella kyseisistä ongelmista asianomaisten tahojen kanssa.
KIRJALLINEN KYSYMYS P-3371/00 esittäjä(t): Francesco Musotto (PPE-DE) komissiolle. Luoteis-Italian tulvat.



Virallinen lehti nro 163 E , 06/06/2001 s. 0103 - 0104



KIRJALLINEN KYSYMYS P-3371/00 esittäjä(t): Francesco Musotto (PPE-DE) komissiolle (25. lokakuuta 2000) Aihe: Luoteis-Italian tulvat Luoteis-Italiassa on viime päivinä ollut kohtalokkaita tulvia, ja vaarallinen tilanne jatkuu edelleen. Tulvat ovat aiheuttaneet hätätilanteen ja niissä on kuollut ja loukkaantunut useita ihmisiä, joiden tarkkaa määrää ei vielä tiedetä. Lisäksi kymmenet kylät ovat joutuneet eristyksiin katkenneiden puhelin- ja sähkölinjojen vuoksi. Padot ja virrat ryöstäytyvät hallinnasta alkaen Po- ja Tanaro- joista, jotka ovat tulvineet selkeästi yli turvallisuusrajojen ja uhkaavat nyt asutuskeskuksia. Ottaen huomioon, että Italiassa on sattunut jo useita kertoja erilaisia ympäristökatastrofeja, aikooko komissio - luoda erityisen rahaston luonnonkatastrofeista johtuvia hätätilanteita varten? - lähettää välitöntä apua tulvan uhreille? - tarkistaa ympäristönsuojelua koskevien normien täytäntöönpanon? Michel Barnier'n komission puolesta antama vastaus (4. joulukuuta 2000) Komissio pahoittelee Italian luoteisosia kohdanneita merkittäviä aineellisia ja inhimillisiä vahinkoja. Alueen vakavia tulvia käsiteltiin lokakuun toisessa täysistunnossa 25. lokakuuta 2000 Strasbourgissa. Komissio täsmensi kantaansa palauttaen mieliin yhteisön toimet, joiden tarkoituksena on parantaa väestönsuojelun yhteensovittamis- ja tutkimustoimintaa, sekä ehdot, jotka sääntelevät rakennerahastojen jälleenrakennustoimintaa luonnonmullistusten kohteeksi joutuneilla alueilla. Kuten komissio selvitti parlamentille 25. lokakuuta 2000(1) käsiteltäessä taloudellisen tuen myöntämistä tulvien kohteeksi joutuneille alueille ja hätäapua koskevan budjettikohdan perustamista luonnonmullistusten kohteeksi joutuneita alueita varten, se pitää muita käytettävissä olevia tukitoimia tässä vaiheessa ensisijaisempina ottaen huomioon käytettävissä olevat rahoitusvarat ja inhimilliset voimavarat. Lisäksi parlamentin jäsentä pyydetään tutustumaan neuvoston 27. syyskuuta 2000 tehtyyn päätösehdotukseen, joka koskee yhteisön mekanismin perustamista hätätilanteissa toteutettavien pelastuspalvelutoimien koordinointia varten(2). Tiettyjen julkisten ja yksityisten hankkeiden ympäristövaikutusten arvioinnista 25 päivänä lokakuuta 2000 annettu direktiivi 85/337/ETY(3), sellaisena kuin se on muutettuna 3 päivänä maaliskuuta 1997 annetulla neuvoston direktiivillä 97/11/EY(4) eli niin sanotulla ympäristövaikutusten arviointidirektiivillä, ei koske luonnonmullistuksia. (1) Keskusteltavat aiheet Euroopan parlamentissa (lokakuu II 2000). (2) KOM(2000) 593 lopullinen. (3) EYVL L 175, 5.7.1985. (4) EYVL L 73, 14.3.1997.
KIRJALLINEN KYSYMYS E-2719/00 esittäjä(t): Christopher Huhne (ELDR) komissiolle. Maatalouden valtiontuet.



Virallinen lehti nro 163 E , 06/06/2001 s. 0005 - 0005



KIRJALLINEN KYSYMYS E-2719/00 esittäjä(t): Christopher Huhne (ELDR) komissiolle (1. syyskuuta 2000) Aihe: Maatalouden valtiontuet Kuinka paljon komission arvion mukaan kussakin jäsenvaltiossa on maksettu valtiontukia kutakin maataloudessa työskentelevää henkilöä kohti viiden viimeisimmän tilastoidun vuoden aikana? Franz Fischlerin komission puolesta antama vastaus (8. marraskuuta 2000) Komissio haluaa täsmentää, että sille ilmoitetut valtiontukiasiakirjat käsittävät sekä yksittäisiä tukihankkeita että järjestelmiä, jotka saattavat koskea useita vuosia, joissa tuensaajien määrä on arvioitu varsin laaja-alaisesti ja joissa rahoitusmäärät on hyväksytty alueellisesti vuosikohtaisesti siten, että ne saattavat vaihdella alustaviin arvioihin nähden (rahoituksen edellytyksenä on usein budjettikohdan käytettävissä olevat talousarviomäärärahat). Näin ollen komissio ei voi etsiä kaikkia tarvittavia tietoja antaakseen vastaukseksi täsmällisiä lukuja arvoisalle parlamentin jäsenelle. Komission kahdeksannessa yleiskatsauksessa myönnettävistä valtiontuista julkaisemat koko yhteisöä koskevat luvut, jotka perustuvat jäsenvaltioiden Taloudellisen yhteistyön ja kehityksen järjestölle (OECD) toimittamiin tietoihin, eivät anna vastausta parlamentin jäsenen esittämiin kysymyksiin, koska siihen liittyvät menot ylittävät varsinaisten valtiontukien menot. Komissio kehottaa parlamentin jäsentä kuitenkin panemaan merkille, että tietyt kahdeksannessa yleiskatsauksessa Euroopan unionissa myönnettävistä valtiontuista(1) julkaistut tiedot, julkaisussaan Maatalouden tilanne Euroopan unionissa Tilastollisia ja taloudellisia tietoja vuodelta 1999(2) sekä OECD:n julkaisussa Maatalouspolitiikat OECD:n jäsenvaltioissa: seuranta ja arviointi vuodelta 1999(3) käsittävät tilastotietoja, jotka saattaisivat osittain antaa vastauksen kysymykseen. (1) KOM(2000) 205 lopullinen. (2) http://europa.eu.int/comm/dg06/index.htm maataloustilastot. (3) OECD. Paris: OECD, 1999.
KIRJALLINEN KYSYMYS P-3583/00 esittäjä(t): Fiorella Ghilardotti (PSE) komissiolle. Rajumyrsky Liguriassa.



Virallinen lehti nro 163 E , 06/06/2001 s. 0116 - 0117



KIRJALLINEN KYSYMYS P-3583/00 esittäjä(t): Fiorella Ghilardotti (PSE) komissiolle (13. marraskuuta 2000) Aihe: Rajumyrsky Liguriassa Poikkeuksellisen huonot sääolot Luoteis-Italiassa ovat aiheuttaneet erityisen vakavia tulvia, myrskyjä merellä ja mutavyöryjä, jotka ovat jo toisen kerran kuukauden sisällä kohdistuneet Liguriaan. Väestön tähän mennessä kärsimät vahingot ovat huomattavia: kolme ihmistä on menettänyt henkensä ja aineelliset vahingot ovat valtavia (pelkästään julkisille rakennuksille aiheutuneet vahingot kohoavat 400 miljardiin Italian liiraan). Kokonaisia kukkien ja hedelmä- ja vihannesviljelyyn erikoistuneita alueita on tuhoutunut. Myös Ligurian rannikolla sijaitsevien kylpylöiden vahingot ovat huomattavia. Ottaen huomioon Euroopan parlamentin 20. tammikuuta 2000 antaman päätöslauselman myrskyistä Euroopassa, komission jäsenen Michel Barnierin lausunnot asiasta täysistuntokeskustelussa ja Euroopan parlamentin 26. lokakuuta 2000 antaman päätöslauselman tulvista Pohjois-Italiassa ja Espanjassa, voiko komissio kertoa, aikooko se tutkia mahdollisuutta antaa yhteisymmärryksessä Italian valtion ja paikallisviranomaisten kanssa rakennerahastoista ja EMOTR:n tukirahastosta Ligurian alueen käyttöön taloudellisia resursseja vahinkoja kärsineiden alueiden infrastruktuurien jälleenrakentamiseksi ja sellaisten töiden vauhdittamiseksi, joilla katastrofien uhreiksi joutuneiden ihmisten normaali elämä palautetaan ennalleen mahdollisimman nopeasti? Michel Barnier'n komission puolesta antama yhteinen vastaus kirjallisiin kysymyksiin E-3431/00, E-3464/00, E-3475/00 ja P-3583/00 (13. joulukuuta 2000) Arvoisaa parlamentin jäsentä pyydetään tutustumaan vastaukseen, jonka komissio antoi parlamentin jäsen Michl Ebnerin suulliseen kysymykseen H-0857/00 parlamentin marraskuussa 2000 pidetyssä ensimmäisessä istunnossa(1). Lisäksi kysyjä voisi tutustua komission puheenvuoroon 25. lokakuuta 2000 pidetyssä lokakuun toisessa istunnossa käydyssä keskustelussa ilmastonmuutoksista(2) ja 16. marraskuuta 2000 pidetyssä marraskuun istunnossa käydyssä keskustelussa tulvista Euroopassa(3). (1) Keskusteltavat aiheet Euroopan parlamentissa (marraskuu 2000). (2) Keskusteltavat aiheet Euroopan parlamentissa (lokakuu II 2000). (3) Keskusteltavat aiheet Euroopan parlamentissa (marraskuu 2000).
KIRJALLINEN KYSYMYS E-3322/00 esittäjä(t): Paulo Casaca (PSE) komissiolle. Sokerin hallintokomitean lausunto ehdotuksesta asetukseksi (EY) N:o 1481/2000.



Virallinen lehti nro 163 E , 06/06/2001 s. 0087 - 0088



KIRJALLINEN KYSYMYS E-3322/00 esittäjä(t): Paulo Casaca (PSE) komissiolle (25. lokakuuta 2000) Aihe: Sokerin hallintokomitean lausunto ehdotuksesta asetukseksi (EY) N:o 1481/2000 Katsooko komissio, että sokerin hallintokomitean on voimassaolevan lainsäädännön mukaisesti annettava lausunto 6 päivänä heinäkuuta 2000 annetusta ehdotuksesta komission asetukseksi (EY) N:o 1481/2000(1)? Jos komission mielestä asia on näin, voiko se toimittaa minulle kopion kyseisestä ehdotuksesta asetukseksi, sellaisena kuin sokerin hallintokomitea on sen hyväksynyt komitean kokouspöytäkirjan mukaisesti? (1) EYVL L 167, 7.7.2000, s. 6. Franz Fischlerin komission puolesta antama vastaus (8. joulukuuta 2000) Tiettyjä maataloustuotteita koskevista erityistoimenpiteistä Azorien ja Madeiran hyväksi 15 päivänä helmikuuta 1992 annetun neuvoston asetuksen (ETY) N:o 1600/92(1) 10 artiklassa säädetään, että komissio päättää komitologiamenettelyn mukaisesti erityisen hankintajärjestelmän soveltamistoimenpiteistä. Näihin toimenpiteisiin kuuluu erityisten hankintataseiden laatiminen. Täten komissio on 21. kesäkuuta 2000 antanut sokerin hallintokomitean käsiteltäväksi ehdotuksen komission asetukseksi Azorien, Madeiran ja Kanariansaarten arvioidun sokerin hankintataseen vahvistamisesta markkinointivuodeksi 20002001, tiettyjä maataloustuotteita koskevista erityistoimenpiteistä Azorien ja Madeiran sekä Kanariansaarten hyväksi 15 päivänä kesäkuuta 1992 annettujen neuvoston asetusten (ETY) N:o 1600/92 ja (ETY) N:o 1601/92 mukaisesti. Sen jälkeen kun sokerin hallintokomitea esitti myönteisen lausuntonsa ehdotetuista toimista, komissio hyväksyi 6. heinäkuuta 2000 edellä mainitun asetuksen (EY) N:o 1481/2000(2), neuvoston asetuksissa (ETY) N:o 1600/92 ja (ETY) N:o 1601/92 säädetyn Azorien, Madeiran ja Kanariansaarten arvioidun sokerin hankintataseen vahvistamisesta markkinointivuodeksi 20002001. Jäljennös asetusehdotuksesta sellaisena kuin se annettiin hallintokomitealle on lähetetty suoraan arvoisalle parlamentin jäsenelle ja parlamentin pääsihteeristölle. (1) EYVL L 173, 27.6.1992. (2) EYVL L 167, 7.7.2000.
KIRJALLINEN KYSYMYS P-3265/00 esittäjä(t): Helle Thorning-Schmidt (PSE) neuvostolle. Fyysisiä tekijöitä koskeva direktiiviehdotus.



Virallinen lehti nro 163 E , 06/06/2001 s. 0068 - 0068



KIRJALLINEN KYSYMYS P-3265/00 esittäjä(t): Helle Thorning-Schmidt (PSE) neuvostolle (16. lokakuuta 2000) Aihe: Fyysisiä tekijöitä koskeva direktiiviehdotus Euroopan työterveys- ja turvallisuusviraston uudessa kertomuksessa mainitaan värähtelyt yhtenä keskeisimmistä työympäristön ongelmista, joiden ehkäisemistä useimmat maat vaativat. Komissio esitti vuonna 1992 ehdotuksen fyysisiä tekijöitä, mukaan luettuna värähtelyt, koskevaksi direktiiviksi. Neuvostolla on vuodesta 1994 ollut Euroopan parlamentin lausunto käytettävissään. Pyydän neuvostoa ilmoittamaan, mikä on tätä direktiiviehdotusta koskevan työn aikataulu, mukaan luettuna saako neuvosto sen valmiiksi Ranskan puheenjohtajakaudella. Vastaus (26. helmikuuta 2001) 1. Neuvosto kiinnittää erityistä huomiota siihen, että tärinä muodostaa huomattavan ongelman työterveyden ja -turvallisuuden alalla ja että jäsenvaltioiden on ryhdyttävä ehkäisevään työhön tällä alalla. 2. Neuvoston eri elimissä on jo tarkasteltu tiiviisti direktiiviehdotusta terveyttä ja turvallisuutta koskevista vähimmäisvaatimuksista työntekijöiden suojelemiseksi altistumiselta fysikaalisista tekijöistä ja erityisesti tärinästä aiheutuville riskeille. Neuvosto ilmoittaa arvoisalle parlamentin jäsenelle päässeensä 27. ja 28.11.2000 pidetyssä istunnossaan yksimielisesti poliittiseen sopimukseen ehdotuksesta yhteiseksi kannaksi, joka koskee muutettua ehdotusta direktiiviksi terveyttä ja turvallisuutta koskevista vähimmäisvaatimuksista työntekijöiden suojelemiseksi altistumiselta mekaanisesta tärinästä aiheutuville riskeille. Direktiivin tarkoituksena on torjua tuki- ja liikuntaelinvaivoja aiheuttavan tärinän vaikutuksia. Suurin osa ammattitaudeista johtuu nykyään juuri tuki- ja liikuntaelinvaivoista.
KIRJALLINEN KYSYMYS E-4052/00 esittäjä(t): Ioannis Averoff (PPE-DE) komissiolle. Yhteisön ympäristölainsäädännön täytäntöönpano; rakennerahastoista myönnettävä rahoitus Epeiroksen alueella.



Virallinen lehti nro 235 E , 21/08/2001 s. 0052 - 0052



KIRJALLINEN KYSYMYS E-4052/00 esittäjä(t): Ioannis Averoff (PPE-DE) komissiolle (9. tammikuuta 2001) Aihe: Yhteisön ympäristölainsäädännön täytäntöönpano; rakennerahastoista myönnettävä rahoitus Epeiroksen alueella Ioanninan läänin Egnatian ja Metsovon kunnissa, tarkemmin sanottuna Mikro Peristerin (Paleohoriin kuuluva asuinalue) ja Aniliosin alueille ollaan rakentamassa (Peristerin alueen tapauksessa) tai aiotaan rakentaa (Aniliosin alueen tapauksessa) vesivoimaloita. Molemmilla alueilla on muistomerkkejä, jotka ovat vaarassa tuhoutua hankkeiden vuoksi. Kummassakaan tapauksessa ei kuitenkaan ole noudatettu yleisölle tiedottamista koskevia menettelyjä eikä otettu huomioon yleisön mielipidettä. Lisäksi 45 prosenttia näiden hankkeiden rahoituksesta tulee Kreikalle suunnattuun toiseen yhteisön tukikehykseen sisältyvästä energia-alan toimintaohjelmasta. Rakennerahastoja koskevista yleisistä säännöksistä annetun neuvoston asetuksen (EY) N:o 1260/1999(1) 12 artiklassa säädetyn yleisen kehyksen, jossa mainitaan ympäristön suojelua koskevien sääntöjen kunnioittaminen, lisäksi neuvoston direktiivin 85/337/ETY(2), sellaisena kuin se on muutettuna direktiivillä 97/11/EY(3), 6 ja 8 artiklassa säädetään yleisölle tiedottamisesta sekä sen mielipiteen huomioon ottamisesta hankkeita lainoitettaessa. Direktiiviä 85/337/ETY, sellaisena kuin se on muutettuna direktiivillä 97/11/EY, ei ole vielä täysin sisällytetty Kreikan lainsäädäntöön. Komissiolta kysytään siis, mitä toimia se aikoo toteuttaa, jotta näillä alueilla pantaisiin käytännössä täytäntöön yhteisön direktiivi 85/337/ETY ja erityisesti sen artiklat 6 ja 8, ja näin vältettäisiin edellä mainittujen hankkeiden kielteiset vaikutukset Ioanninan läänin kulttuuri- ja luonnonympäristöön. (1) EYVL L 161, 26.6.1999, s. 1. (2) EYVL L 175, 5.7.1985, s. 40. (3) EYVL L 73, 14.3.1997, s. 5. Michel Barnier'n komission puolesta antama vastaus (15. helmikuuta 2001) Kreikan viranomaisten komissiolle toimittamien tietojen mukaan molemmissa hankkeissa on noudatettu ympäristövaikutuksien tutkimista ja yleisölle tiedottamista koskevassa kansallisessa ja yhteisön lainsäädännössä säädettyä menettelyä.
KIRJALLINEN KYSYMYS E-3397/00 esittäjä(t): Caroline Jackson (PPE-DE) komissiolle. Sielu Euroopalle -ohjelma.



Virallinen lehti nro 163 E , 06/06/2001 s. 0106 - 0106



KIRJALLINEN KYSYMYS E-3397/00 esittäjä(t): Caroline Jackson (PPE-DE) komissiolle (3. marraskuuta 2000) Aihe: Sielu Euroopalle -ohjelma Voiko komissio antaa seuraavat tiedot Sielu Euroopalle -nimellä tunnetusta ohjelmasta: 1. Onko Sielu Euroopalle -ohjelmaa rahoitettu Euroopan unionin talousarviosta? 2. Miten ohjelma ja sen rahoitus toimivat, mitkä ovat ohjelman tavoitteet ja kuka sitä johtaa? 3. Jos ohjelmaa rahoitetaan EU:n talousarviosta, komissiota saatetaan arvostella uskonnollisten järjestöjen rahallisesta tukemisesta sellaisen poliittisen integraation edistämiseksi, jota järjestöjen jäsenet eivät välttämättä kannata. Miten komissio vastaa tällaiseen arvosteluun? Viviane Redingin vastaus komission puolesta (11. joulukuuta 2000) Une Ame pour l'Europe (Sielu Euroopalle) -nimistä yhteisön ohjelmaa ei ole olemassa. Toiminnassa on sen sijaan samanniminen järjestö, joka koordinoi kaikkia kirkkokuntia edustavien uskonnollisten järjestöjen työtä. Kyseinen järjestö on Euroopan toimielimistä riippumaton järjestö, jonka tavoitteet ja hallinto ovat sen omalla vastuulla. Järjestön jäsenjärjestöillä, kuten muillakin budjettikohdassa tarkoitetuilla järjestöillä, on mahdollisuus saada rahoitusta budjettikohdasta A-3024, joka on vuodesta 1999 lähtien toiminut ehdotuspyyntöjen julkaisemisen pohjalta. Järjestö ei saa suoraa rahoitustukea budjettikohdasta A-3024. Sille on kuitenkin vuodeksi 2000 myönnetty budjettikohdasta A-3021 toimintatukea 44 000 euroa.
KIRJALLINEN KYSYMYS E-3336/00

esittäjä(t): Lucio Manisco (GUE/NGL) neuvostolle

(25. lokakuuta 2000)

Aihe: Hyökkäykset lehdistönvapautta vastaan Itävallassa

Arvovaltaisten eurooppalaisten lehtien mukaan maanantaina 9. lokakuuta Itävallan valtion television ORF:n toimittajat tuomitsivat yksimielisesti mittavan painostuksen ja kohtuuttoman sensuurin, jota Jörg Haiderin vapauspuolue FPÖ:n tärkeät edustajat harjoittavat televisioaseman toimitusta ja johtoa kohtaan. Varsinkin FPÖ:n parlamenttiryhmän johtaja Peter Westenthaler on kunnostautunut tässä asiassa, sillä hän on puuttunut toimittajien työskentelyyn yhden päivän aikana jopa 22 kertaa pyrkien estämään heitä tekemästä työtään ja vaikuttamaan käsiteltäviin aiheisiin sekä ohjelmien muotoon ja laajuuteen ja vaatien kompensoivaa reportaasia joka kerta, kun tv-uutiset eivät olleet hänen mielestään hyväksyttäviä.

Profil-lehden mukaan valtion television johto on lisäksi aloittanut sisäiset tutkimukset sellaisten uutistekstien katoamisista, jotka on lähetetty poliitikoille ennen kuin niitä on käsitelty lähetyksessä. Eräs toinen lähde puolestaan paljasti vieläpä kahden poliisin rikollisen suunnitelman rangaista fyysisesti valtion television johtaja Josef Bronkalia tämän kritisoitua ankarasti Jörg Haiderin puoluetta.

Euroopan unionin 14 jäsenvaltion hallitukset lakkauttivat 12. syyskuuta 2000 antamallaan tiedotteella Itävallan vastaiset diplomaattiset pakotteet ja korostivat samanaikaisesti tarvetta valvoa erityisesti Jörg Haiderin vapauspuolueen toimia. Eikö neuvosto näin ollen katso, että Euroopan unionin toimielinten tulisi selkeästi ja päättäväisesti tuomita nämä Itävallassa tapahtuvat hälyttävät ja jatkuvat hyökkäykset lehdistönvapautta ja demokratiaa vastaan?

Vastaus

(12. helmikuuta 2001)

Neuvostolla ei ole tietoja kyseisestä asiasta, ja se kuuluu joka tapauksessa Itävallan viranomaisten toimivaltaan.
KIRJALLINEN KYSYMYS E-3627/00 esittäjä(t): Caroline Jackson (PPE-DE) komissiolle. Talousarvion maksuosuudet.



Virallinen lehti nro 163 E , 06/06/2001 s. 0184 - 0185



KIRJALLINEN KYSYMYS E-3627/00 esittäjä(t): Caroline Jackson (PPE-DE) komissiolle (22. marraskuuta 2000) Aihe: Talousarvion maksuosuudet Voiko komissio ilmoittaa kaikkien jäsenvaltioiden brutto- ja nettomaksuosuudet Euroopan unionin talousarvioon viimeiseltä vuodelta, jolta tiedot on saatavilla? Michaele Schreyerin komission puolesta antama vastaus (19. joulukuuta 2000) Arvoisan parlamentin jäsenen pyytämät tiedot ovat käytettävissä Europa-verkkosivuilla Internetissä. Budjettitasapainon toiminnallisen määritelmän mukaisesti määriteltyjä nettomaksuosuuksia koskevat tuoreimmat tiedot ovat varainhoitovuodelta 1999. Ne sisältyvät heinäkuussa 2000 julkaistuun EU:n toimintamenojen jäsenvaltiokohtaista jakautumista vuonna 1999 koskevaan kertomukseen. Tiedot on esitetty kertomuksen tilastollisessa liitteessä olevassa taulukossa 6. Jäsenvaltioiden bruttomaksuosuuksia koskevat tiedot, jotka noudattavat varainhoitovuoden 1999 budjettitasapainoa koskevia arvioita, on esitetty kertomuksen taulukoissa 4 a4 f (brutto- ja nettomaksuosuuksia koskevat tiedot ovat käytettävissä vuodesta 1993 lähtien). Kertomus on saatavilla seuraavassa Internet-osoitteessa: http://europa.eu.int/comm/budget/en/agenda2000/a2000rp.htm. Varainhoitovuoden 2000 ensimmäisen ja toisen korjaavan ja täydentävän talousarvion (KTT) mukaiset vuoden 2000 bruttomaksuosuuksia koskevat tiedot sekä varainhoitovuoden 2001 alustavaan talousarvioesitykseen (ATE) perustuvat vuoden 2001 bruttomaksuosuuksia koskevat tiedot lähetetään suoraan kysyjälle ja parlamentin sihteeristölle.